Romanian language
Începând din 1967, după întoarcerea din România, și-a desfășurat activitatea pedagogică în cadrul secției de limba română a Facultății de Litere de la Universitatea Carolină din Praga, fiind șef al secției în perioada 1979-2002. A alcătuit și publicat un manual modern de limba română intitulat "Limba română fără profesor", ce a apărut în trei ediții și este folosit de cehii care doresc să învețe limba română, precum și dicționare, ghiduri de conversație și o serie de studii de specialitate consacrate limbii române. A fost președinte al Asociației de prietenie Cehia-România și a ținut cursuri de limba română sub egida Institutului Cultural Român din Praga.